Алан Перлис

Алан Џеј Перлис (,  – , ) — американски компјутерски научник и професор на универзитите  Пердју, Карнеги Мелон и Јејл. Тој е најпознат по својата пионерска работа во програмските јазици, а во 1966 година станал првиот добитник на Тјуринговата награда.Ulf Hashagen, Reinhard Keil-Slawik, Arthur L. Norberg (2002) History of Computing: Software Issues. p.26

Животопис
Перлис бил роден во еврејско семејство во Питсбург. Во 1939 ја завршил високата школа „Тејлор Алдердис“. Во 1943 година, дипломирал хемија на Технолошкиот институт Карнеги (подоцна преименуван во Универзитет „Карнеги Мелон“).

За време на Втората светска војна, служел во Американската армија, каде што се заинтересирал за математиката. Потоа се стекнал со дипломите магистер (1949) и доктор (1950) по математика на Технолошкиот институт во Масачусетс (МИТ). Неговата докторска дисертација била насловена „За интегралните равенки, нивно решавање со итерација и аналитичко продолжение“ (On Integral equations, Their Solution by Iteration and Analytic Continuation).

Во 1952 година, учествувал во Проект Виор.National Academy of Engineering (1979) "Alan Jay Perlis" in: Memorial tributes. Vol 10. p.168 Се вработил во факултетот на Универзитетот Пердју, а во 1956 година се преселил во Технолошкиот институт Карнеги. Бил шеф на одделот за математика, а потоа и прв раководител на одделот за компјутерски науки. Во 1962 година, бил избран за претседател на Здружението за компјутерска машинерија.

Во 1966 година тој ја добил првата Тјурингова награда, според наводите, „за неговото влијание во областа на напредните техники на програмирање и конструкцијата на компајлер“. Ова е референца за работата што ја извршил на „Внатрешниот преведувач“ во 1956 година (опишан од Доналд Кнут како првиот успешен компајлер) и како член на тимот што го развил програмскиот јазик ALGOL.

Во 1971 година, Перлис се преселил на Универзитетот Јејл за да ја преземе катедрата по компјутерски науки и да ја држи катедрата Јуџин Хигинс. Во 1977 година, бил избран во Националната академија за инженерство.

 Епиграми за програмирање 
Во 1982 година ја напишал статијата „Епиграми за програмирање“ за списанието на Здружението за компјутерски машини (ACM), опишувајќи во едносложни реченици многу од работите што ги научил за програмирањето во текот на својата кариера. Епиграмите се нашироко цитирани.Цитати од компјутерските науки Останал на Јејл до неговата смрт во 1990 година.

Епиграмите се низа кратки, неутрални во однос на програмскиот јазик, хумористични изјави за компјутерите и програмирањето, кои се широко цитирани. Првпат се појавиле во „SIGPLAN Notices“ 17(9), во септември 1982 година. Во епиграмот бр. 54, Перлис го сковал изразот „Тјурингов тарпит“, кој го дефинирал како програмски јазик каде што „сè е можно, но ништо од интерес не е лесно“.

 Публикации 
Избор публикации:For a listing of his talks and lectures (1951–1988) see Alan J. Perlis Papers, 1942–1989. Charles Babbage Institute, University of Minnesota, Minneapolis.
 1957. Internal Translator (IT): A Compiler for the 650. With  J. W. Smith and H. R. Van Zoeren.

 1965. An introductory course in computer programming. With Robert T. Braden.
 1970. A view of programming languages. With Bernard A. Galler
 1975. Introduction to computer science
 1977. In Praise of APL: A Language for Lyrical Programming
 1978. Almost Perfect Artifacts Improve only in Small Ways: APL is more French than English
 1981. Software Metrics: An Analysis and Evaluation. With Frederick Sayward and Mary Shaw
 1986. FAC: A Functional APL Language. With Tu Hai-Chen.

Наводи

Категорија:Американски информатичари
Категорија:Добитници на Тјуринговата награда